L 303/16
HR
Službeni list Europske unije
23.11.2022.
(46)
Člankom 11. stavkom 1.
Delegirane uredbe (EU) 2020/2015 odobreno je izuzeće na temelju visoke stope preživljavanja za rumenca okana (Pagellus bogaraveo) ulovljenog artizanalnim alatom voracera u zoni ICES-a 9a te udičarskim ribolovnim alatom na potpodručjima ICES-a 8 i 10 i u zoni ICES-a 9a, do 31. prosinca 2022.
(47)
U zajedničkoj preporuci zatraženo je produljenje tog izuzeća do 31. prosinca 2023.
(48)
STECF je pregledao znanstvene informacije i zaključio da bi pouzdane procjene stope preživljavanja trebalo osigurati dodatnim eksperimentima na temelju stope preživljavanja.
(49)
S obzirom na dokaze o stopama preživljavanja koje su ranije podnijele države članice na jugozapadnim vodama te s obzirom na to da bi se dodatnim eksperimentima na temelju stope preživljavanja vjerojatno mogle osigurati pouzdane procjene stope preživljavanja, to bi izuzeće trebalo produljiti do 31. prosinca 2023.
kako bi se omogućio završetak istraživanja.
Od država članica na jugozapadnim vodama zahtijeva se da najkasnije do 1. svibnja 2023.
STECF-u dostave rezultate tih studija kako bi se olakšala evaluacija tog izuzeća u okviru preispitivanja obveze iskrcavanja 2023.
(50)
Člankom 14. stavkom 1. točkom (n) Delegirane uredbe (EU) 2020/2015 odobreno je izuzeće de minimis za pišmolja (Merlangius merlangus) ulovljenog jednostrukim mrežama stajaćicama na potpodručju ICES-a 8, do 31. prosinca 2022.
(51)
U zajedničkoj preporuci zatraženo je produljenje tog izuzeća do 31. prosinca 2023.
(52)
STECF je zaključio da prethodne evaluacije ukazuju na to da su razine ulova i odbačenog ulova pišmolja ulovljenog jednostrukim mrežama stajaćicama niske i da će utjecaj izuzeća na stok pišmolja vjerojatno biti zanemariv.
(53)
S obzirom na dokaze o nerazmjernim troškovima postupanja s neželjenim ulovom koje su ranije podnijele države članice na jugozapadnim vodama te na planirane studije u pogledu selektivnosti, to bi izuzeće trebalo produljiti do 31. prosinca 2023.
Od država članica na jugozapadnim vodama zahtijeva se da najkasnije do 1. svibnja 2023.
STECF-u dostave rezultate tih studija kako bi se olakšala evaluacija tog izuzeća u okviru preispitivanja obveze iskrcavanja 2023.
(54)
Budući da mjere predviđene ovom Uredbom izravno utječu na planiranje ribolovne sezone plovila Unije i na povezane gospodarske aktivnosti, ova bi Uredba trebala stupiti na snagu neposredno nakon objave.
Trebala bi se primjenjivati od 1. siječnja 2023.,
DONIJELA JE OVU UREDBU:
Članak 1.
Delegirana uredba (EU) 2020/2015 mijenja se kako slijedi: 1.
u članku 4. stavak 1. zamjenjuje se sljedećim: „1.
Izuzeće na temelju stope preživljavanja predviđeno člankom 15. stavkom 4. točkom (b) Uredbe (EU) br. 1380/2013 primjenjuje se na sljedeće: — u zoni ICES-a 7d unutar šest nautičkih milja od obale, ali izvan potvrđenih rastilišta, na ulove lista (Solea solea) veličine manje od minimalne referentne veličine za očuvanje ostvarene povlačnim mrežama (koćama) sa širilicama (oznake alata: OTT, OTB, TBS, TBN, TB, PTB, OT, PT, TX) sa sakom veličine oka mrežnog tega 80 do 99 mm plovilima: — najveće duljine od 10 metara i najveće snage motora od 221 kW; i — koja love u vodama dubine 30 metara ili manje uz trajanje tegljenja od najviše 90 minuta; — u zoni ICES-a 7e unutar šest nautičkih milja od obale, ali izvan potvrđenih rastilišta, na ulove lista (Solea solea) veličine manje od minimalne referentne veličine za očuvanje ostvarene povlačnim mrežama (koćama) sa širilicama (oznake alata: OTB) sa sakom veličine oka mrežnog tega veće od 80 mm plovilima duljine do 12 m.”;